O nouă provocare pentru ss Daniel: preotul mason 
de rang înalt, cu o avere uriaşă, care conduce 
Arhiepiscopia Târgoviștei 


e 24 august 2023 %3 Ô 17.907 


Ionut Ghibanu, nababul vicar eparhial al Arhiepiscopiei 


Târgovişte 


Dezvăluirile PUTEREA au tulburat rău de tot apele masonilor aflați în 
curtea Patriarhiei Române, dar mai ales la Arhiepiscopia Târgoviștei, 
condusă în scripte de Mitropolitul Nifon, dar, în realitate, dirijată de 
vicarul eparhial Ionuț Ghibanu. Însă ceea ce se știe mai putin este faptul 
că vicarul eparhial Ionuţ Ghibanu este mare maestru al Marii Loji 
Naţionale din România (MLNR), condusă de plagiatorul „preşedinte” 
Radu Ninel Bălănescu. Şi se vede că Ionuţ Ghibanu este mason din 
filmarea unde aceştia sărbătoresc Marea Unire (Masonii „sărbătoresc” 


marea unire. Filmare unica). 


La minutul 1, secundele 13-18, vicarul eparhial este în rândul al doilea, 
alături de alţi „frăţiori”. Numai că masonul vicar eparhial este unul dintre 
cei mai bogaţi preoţi din Biserica Ortodoxă Română, fiind implicat, pe 
lângă activităţile bisericeşti, şi în afaceri prin intermediul a două firme şi, 
totodată, este şi lector de economie la Universitatea Valahia din 
Târgovişte. La ora actuală, Ionuţ Ghibanu deţine 6 terenuri-3 la Viforâta 
Dâmboviţa şi câte unul la 1 Decembrie judeţul Ilfov (5.250 mp), Moroieni- 
Dâmboviţa (9.628 mp de pădure) şi Constanţa. De asemenea, el are şi 
patru case-două apartamente în Bucureşti, unul în Constanţa şi o casă la 
Viforâta-Dâmboviţa. Totodată, Ionuț Ghibanu este posesorul a şapte 


conturi bancare, dintre care două în euro unde are vreo 458.000 de euro. 


De asemenea, potrivit declaraţiei de avere a soţiei acestuia, Mădălina- 
Mihaela Ghibanu, consilier AFIR, vicarul eparhial este şi acţionar la două 
firme, Comind SA şi SC. DB Pro Media Consulting SRL. Pe lângă 
activitatea bisericească de la Arhiepicopia Târgoviștei şi cea comercială de 
la cele două firme, Ionut Ghibanu este şi lector la Facultate de Ştiinţe 
Economice de la Universitatea Valahia din Târgovişte, deşi este licenţiat în 
teologie. Astfel, de la Arhiepiscopia Târgoviștei încasează lunar vreo 7.700 
de lei, de la firma Comind SA Slobozia încă vreo 4.100 de lei şi încă 1.000 
de lei de la Universitatea Valahia. Practic, din cele trei joburi, în conturile 
lui Ionuţ Ghibanu intră lunar 12.800 de lei, adică aproape 3.000 de euro. 
De asemenea, el a mai încasat şi suma de 122.654 de lei, adică vreo 25.000 
de euro, din închirierea a două imobile din Bucureşti și unul de la Valea 


Voievozilor. 


Patriarhul Daniel ştie de afacerile preotului mason Ionuţ 


Ghibanu, dar...nu se confirmă 


Suprinzător este faptul că Patriahul Daniel a fost sesizat de către un preot, 
încă din 2020, de toate afacerile şi ingineriile vicarului eparhial Ionuţ 
Ghibanu, inclusiv de faptul că este mare maestru al MLNR, dar nu a luat 
nicio măsură. Adică, mai exact, a trimis sesizarea spre soluţionare la 
Arhiepiscopia Târgoviștei, unde Mitropolitul Nifon şi mâna sa dreaptă 
Ionuţ Ghibanu au precizat că cele sesizate nu se confirmă. Rămâne de 
văzut dacă după vizionarea filmului cu aniversarea masonică, unde apare 
şi preotul Ionuţ Ghibanu, Patriarhul Daniel va aplica prevederile art. 123, 
alin. 8, din Statutul pentru organizarea şi funcţionarea Bisericii 
Ortodoxe Române, care precizează că: „Fără binecuvântarea (apro- 
barea scrisă a) Chiriarhului locului, nu este îngăduit preoților, diaco- 
nilor şi călugărilor să înfiinţeze, să fie membri sau să participe în 


asociații, fundaţii şi organizații de orice tip”. 


Dar cel mai important pentru patriarh este să aplice hotărârea Sinodului 


BOR din anul 1937, care anatemizează masoneria. 


Iată poziţia oficială a BOR despre masonerie, document semnat de 


Patriarhul Miron Cristea în 1937: 


Temei Nr. 785/1937. Î.P.S. Mitropolit Nicolae al Ardealului, dă citire 
referatului cu studiul asupra franecmasoneriei, ce i s-a cerut de Sf. Sinod 


încă din anul 1934. 


Sfântul Sinod însuşindu-şi concluziile din referat hotărăşte: 


1. Biserica osândeşte Francmasoneria ca doctrină, ca organizaţie şi ca 


metodă de lucru ocultă şi în special pentru următoarele motive: 


Francmasoneria învaţă pe adepţii ei să renunţe la orice credinţă şi adevăr 
revelat de Dumnezeu, îndemnându-i să admită numai ceea ce descoperă 
cu raţiunea lor. Ea propagă astfel necredinţa şi lupta împotriva 
creştinismului ale cărui învățături sunt revelate de Dumnezeu. Vânând pe 
cât mai mulţi intelectuali să şi-i facă membri şi obişnuindu-i pe aceştia să 
renunţe la credinţa creştină, Francmasoneria îi rupe de la Biserică, şi 
având în vedere influenţa însemnată ce o au intelectualii asupra 
poporului, e de aşteptat ca necredinţa să se întindă asupra unor cercuri tot 
mai largi. În faţa propagandei anticreștine a acestei organizaţii, Biserica 


trebuie să răspundă cu o contrapropagandă. 


Francmasoneria propagă o concepţie despre lume panteist-naturalistă, 
reprobând ideea unui Dumnezeu personal deosebit de lume şi ideea 


omului ca persoană, deosebită, destinat nemuririi. 


Din raționalismul şi naturalismul său, Francmasoneria deduce în mod 
consecvent o morala pur laică, un învăţământ laic, reprobând orice 
principiu moral „heteronom” şi orice educaţie ce rezultă din credinţa 
religioasă şi din destinaţia omului la o viaţă spirituală eternă. 
Materialismul şi oportunismul cel cras în toate acţiunile omului, este 


concluzia necesară din premisele Francmasoneriei. 


În lojile franemasone se adună la un loc evreii şi creștinii şi 
Francmasoneria susţine că numai cei ce se adună în lojile ei cunosc 
adevărul şi se înalţă deasupra celorlalţi oameni. Aceasta însemnează că 
creştinismul nu dă nici un avantaj în ce priveşte cunoaşterea adevărului şi 
dobândirea mântuirii membrilor săi. Biserica nu poate privi impasibilă 
cum tocmai dușmanii de moarte ai lui Hristos să fie consideraţi într-o 
situaţie superioară creştinilor din punct de vedere al cunoaşterii 


adevărurilor celor mai înalte şi al mântuirii. 


Francmasoneria practică un cult asemănător celui al misterelor 
precreştine. Chiar dacă unii adepţi nu dau nici o însemnătate acestui cult 
se vor găsi multe spirite mai naive asupra cărora acest cult să exercite o 


oarecare forță quasi-religioasă. În orice caz prin acest cult 


Francmasoneria vrea să se substitue oricărei alte religii, deci şi 
creştinismului. In afară de motivele acestea de ordin religios Biserica mai 
are în considerare şi motive de ordin social când întreprinde acţiunea sa 


contra Francmasoneriei. 


Francmasoneria este un ferment de continuă şi subversivă subminare a 
ordinei sociale prin aceea că își face din funcţionarii Statului, din ofiţeri, 
unelte subordonate altei autorităţi pământeşti decât aceleia care 
reprezintă ordinea stabilită vizibil. Îi face unelte în mâna unor factori 
neştiuţi încă nici de ei, având să lupte pentru idei şi scopuri politice ce nu 
le cunosc. E o luptă nesinceră, pe la spate; niciodată nu există siguranţă în 
viaţa Statului şi în ordinea stabilită. E o luptă ce ia în sprijinul ei minciuna 
şi întunerecul. Împotriva jurământului creştinesc pe care acei functionari 


l-au prestat Statului, ei dau un jurământ păgânesc. 


Francmasoneria luptă împotriva legii naturale, voite de Dumnezeu, 
conform căreia omenirea e compusă din natiuni. Biserica Ortodoxă care a 
cultivat totdeauna specificul spiritual al naţiunilor şi le-a ajutat să-și 
dobândească libertatea şi să-şi menţină fiinţa primejduită de asupritori, 
nu admite această luptă pentru exterminarea varietăţii spirituale din sânul 


omenirii. 


Măsurile cele mai eficace ce are să le ia Biserica împotriva acestui duşman 


al lui Dumnezeu, al ordinei social-morale şi al naţiunei, sunt următoarele: 


O acţiune persistentă publicistică şi orală de demascare a scopurilor şi a 


activităţii nefaste a acestei organizatii; 
Indemnarea intelectualilor români, care se dovedesc a face parte din loji, 
să le părăsească. În caz contrar, «Frăția Ortodoxă Română» extinsă pe 


toată ţara va fi îndemnată să izoleze pe cei ce preferă să rămână în loji. 


Biserica le va refuza la moarte slujba înmormântării, în caz că până atunci 


nu se căiesc. 


De asemenea, le va refuza prezenţa ca membri în corporaţiile bisericeşti. 


Preoţimea va învăţa poporul ce scopuri urmăreşte acela care e franemason 


şi-l va sfătui să se ferească şi să nu dea votul candidaţilor ce aparţin lojilor. 


Sf. Sinod acompaniat de toate corporaţiunile bisericeşti şi asociaţiile 
religioase se va strădui să convingă Guvernul şi Corpurile legiuitoare să 
aducă o lege pentru desfiinţarea acestei organizaţii oculte. În caz că 
Guvernul nu o va face, Sfântul Sinod se va îngriji să fie adusă o astfel de 


lege din iniţiativa parlamentară. 


2. Întreg referatul împreună cu concluziile se va tipări în brosură prin 
Consiliul Central Bisericesc şi se va întrebuința ca mijloc de propagandă 


împotriva franecmasoneriei. 


Î.P.S. Patriarh prezintă declaraţia făcută în faţa Sa, a delegaților lojei 
francmasone naţionale în frunte cu d-l Pangal, prin care aduc la 
cunoştinţă că aceste loji se autodizolvă, spre a nu fi confundate cu Loja 
Marelui Orient şi spre a nu se crede că este împotriva culturii 
sentimentelor monarhice, nationale și creştine. El — d. Pangal — în numele 
delegaților declară că toţi membrii lojelor franemasone naţionale sunt 


buni fii ai Bisericii Ortodoxe. 


Sf. Sinod ia act cu satisfacţie de declaraţia d-lui Ion Pangal şi a celorlalţi 
conducători ai masoneriei naţionale române, cetită în ziua de 25 Februarie 
a.c. în faţa I.P.S. Patriarh Miron, prin care anunţă că această organizaţie 
se autodizolvă. Este prin urmare de sine înţeles că hotărârea Sf. Sinod 
privitoare la masonerie nu se poate referi la lojile care s-au dizolvat şi prin 


urmare nu mai există. 


La orele 13 I.P.S. Patriarh, ridică şedinţa, prorogând Sf. Sinod pentru data 


de 29 Martie a.c., orele 10 dimineaţa. 


Preşedinte, (ss) Miron Secretar, (ss) — Galaction Craioveanu 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


Mulţumim celor care ne-au ajutat până acum! 


3 comentarii 


cosmin 
24 august 2023 la 19:51 


Acest om a distrus Arhiepiscopia Targovistei. El conduce 
de fapt. Ips Nifon e o marioneta!! Toti din eparhie stiu 
asta. 

PF DANIEL, de ce nu spuneti nimic oare??? 


nenimenea 
24 august 2023 la 19:52 


Iată... 


cristi 


24 august 2023 la 21:35 


Sa trimitem cat mai multi mail la patriarhie, sa vedem ce 
parere au acum!!! 


